मजेदार बात यह है कि जो दो पार्टियां चुनाव के बाद एक-दूसरे की साथी हो सकती हैं, अभी वे मुस्लिम-कुर्मी वोट बैंक के लिए एक-दूसरे से उलझ रही हैं. नवंबर, 2011 में कराया गया इंडिया टुडे-ओआरजी ओपीनियन पोल बताता है कि सपा के पास 41 फीसदी कुर्मी वोट हैं, जबकि कांग्रेस के पास 23 फीसदी. ओपीनियन पोल से यह भी पता चलता है कि मुस्लिम वोटों में सबसे बड़ा हिस्सा (46 फीसदी) सपा के पास है, जबकि 21 फीसदी के साथ कांग्रेस दूसरे स्थान पर है.